Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 919

(8) A hatékony forgalmazás szempontjából azonban a versengõ termékekkel való kereskedésre kimondott tilalmak nem minden körülmények között tekinthetõk nélkülözhetetlennek. Biztosítani kell, hogy a kereskedõk harmadik személyektõl szabadon szerezhessenek be olyan alkatrészeket, amelyek elérik a gyártó által szállított alkatrészek minõségi színvonalát, és szabadon használhassák és árusíthassák azokat. Ebbõl a szempontból vélelmezhetõ, hogy minden, azonos termelési forrásból származó alkatrész azonos sajátságokkal bír és azonos eredetû; szükség esetén a kereskedõknek pótalkatrészeket kínáló gyártóknak kell igazolniuk, hogy az ilyen alkatrészek megfelelnek a jármûgyártó részére szállítottaknak. A kereskedõknek meg kell õrizniük továbbá a szabadságukat arra, hogy kiválasszák a szerzõdés szerinti termékcsalád gépjármûveihez használható azon alkatrészeket, amelyek teljesítik vagy túlteljesítik a minõségi elõírásokat. A versengõ termékekkel való kereskedésre vonatkozó tilalomnak ez a korlátozása egyaránt számításba veszi a jármûvek biztonságos voltának fontosságát és a tényleges verseny fenntartását [3. cikk

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes